OpenLLM-France/wikimedia huggingface dataset:
# Manuel Álvarez Bravo

Manuel Álvarez Bravo (Mexiko Hiria, 1902ko otsailaren 4a - 2002ko urriaren 19a) mexikar argazkilaria izan zen. Rivera eta O'Higgins pintore iraultzaileekin lotura estua izan zuen, eta argazkiak egin zituen haiekin. Sergei Eisensteinen Que viva México! film amaitu gabean lan egin zuen. Herrietako festen, eguzkiak kiskalitako kale bakartien, izadi hilen argazkiak egin izan zituen besteak beste. Ostera, 1970eko hamarraldian, emakumezko biluzienak ere egin zituen. Argazkilari surrealista zen, André Breton idazleak zioenez. New Yorkeko Arte Modernoaren Museoan (MOMAn) bere obren erakusketa egin zuten 1971n. Sari ugari jasoa da: Master of Photography (1987), Leicaren Bikaintasun Domina (1995). George Eastman House, Pasadena Art Museum eta MOMA Museoetan, besteak beste, daude ikusgai haren obrak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q712262
* Multimedia: Manuel Álvarez Bravo / Q712262
# Manuel del Refugio González Flores

José Manuel del Refugio González Flores ( Heroica Matamoros, Tamaulipas ; 1832ko ekainaren 17a - Chapingo, Mexikoko estatua ; 1893ko maiatzaren 8a ) militar eta politikari mexikarra izan zen. Mexikoko presidentea izan zen 1880 eta 1884 artean. Kargu honetan hasi aurretik, Estatubatuar-Mexikar Gerra parte hartu zuen, teniente bezala, eta, beranduago, Erreforma Gerran borrokatu zuen, Alderdi Kontserbadorearen alde.

## Kanpo estekak

* Datuak: Q380975
* Multimedia: Manuel González Flores / Q380975
# Manuel de Solà-Morales Rubió

Manuel de Solà-Morales Rubió (Gasteiz, 1939ko urtarrilaren 8a - Bartzelona, 2012ko otsailaren 27a) kataluniar arkitekto eta urbanista izan zen. Manuel de Solà-Morales Rossellóren semea, Bartzelonako Unibertsitatean ikasi zuen. ETSABen irakaslea izan zen.
* Datuak: Q2088275
* Multimedia: Manuel de Solà-Morales i Rubió / Q2088275
# Luís Gomes

Luís Gomes Brasilgo udalerri bat da, Rio Grande do Norte estatuan kokatua. 9.070 biztanle ditu 166,638 km²ko eremuan.

## Ikus, gainera

* Rio Grande do Norte

## Kanpo estekak

* Datuak: Q1802790
* Multimedia: Luís Gomes (Rio Grande do Norte) / Q1802790
# Luís Mendes de Vasconcellos

Luís Mendes de Vasconcellos (Évora, c. 1542 – Valleta, 1623ko martxoaren 7a) Maltako Ordenako 55. Printze eta Maisu Handia izan zen 1622tik hil zen arte.
1608tik 1612ra idazle izan zen Lisboan. 1617an Angolako kolonia portugaldarreko gobernadore izendatu zuten. 1618an matxinada bat zanpatu zuen eta gobernuan eman zituen hiru urteetan 50.000 angolar esklabo bihurtu zen eta bidali zituen Amerikara.
Jerusalemgo San Joan Ordenako kide ere izan zen, eta ausardiaz zuzendu zituen Otomandar Inperioaren aurkako espedizioak. 1622ko irailean aukeratu zuten Maisu Handi, Alof de Wignacourt hil ondoren.
* Datuak: Q1876498
* Multimedia: Luís Mendes de Vasconcelos / Q1876498
# Luís Paulo da Silva

Luís Paulo da Silva, Paulão (1989ko abenduaren 4a - ) Brasilgo futbolaria da.
Hainbat futbol taldetan jokatu du, esaterako Consadole Sapporo.

## Kanpo estekak

* (Japonieraz) J.League Data Site
* Datuak: Q15401990
# Luís Müller

Luís Müller (1961eko otsailaren 14a - ) Brasilgo futbolari ohia da.
Hainbat futbol taldetan jokatu du, esaterako Gamba Osaka.

## Kanpo estekak

* (Japonieraz) J.League Data Site
* Datuak: Q1824673
# Luís Romano

Luís Romano de Madeira Melo (Santo Antão, 1922ko ekainaren 10a - Natal, 2010eko urtarrilaren 22a) Cabo Verdeko poeta, eleberrigile eta folklore biltzailea izan zen, portugesez eta Cabo Verdeko kreoleraz idatzi zuena.

## Bizitza

Senegalen eta Marokon bizi izan zen, 1962an Brasila joan zen arte; lanbide ugari izan zuen bere bizitzan. Cabo Verdeko bizimoduaren gogortasuna eta portugaldarren zapalkuntzak salatu zituen bere idatzietan, eta Cabo Verdeko folklorea ezagutarazi zuen, hango hizkuntzaz idatziriko lanen bidez. Famintos eleberria (1962, «Gosetiak»), Renascença de uma Civilizaçao no Atlântico Médio poema eta kontakizun laburren bilduma (1967, «Atlantikoaren erdialdeko zibilizazio baten berpizkundea») eta Lzimparim/Negrume izeneko poema eta ipuin bilduma (1973, «Ilunabarra») ditu obra nagusiak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017-1-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q706594
# Luís Eduardo Magalhães (Bahia)

Luís Eduardo Magalhães Brasilgo udalerri bat da, Bahiako estatuan kokatua. 107.909 biztanle ditu 4.245,046 km²ko eremuan.

## Ikus, gainera

* Bahiako estatua

## Kanpo estekak

* Datuak: Q1808537
* Multimedia: Luís Eduardo Magalhães (Bahia) / Q1808537
# Manns Choice (Pennsylvania)

Manns Choice Pennsylvaniako borough bat da. Bedford konderrian kokatua dago. 2010ean 300 biztanle zituen, 1,30 kilometro koadrotan banatuta.

## Ikus, gainera

* Bedford konderria

## Kanpo estekak

* Datuak: Q1182504
* Multimedia: Manns Choice, Pennsylvania / Q1182504
# Mannstedt

Mannstedt Alemaniako udalerria da. Turingia estatuan dago, [[Sömmerda (barrutia)|Sömmerda]] barrutian. 2014an 375 biztanle zituen 7,36 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q556439
* Multimedia: Mannstedt / Q556439
# Mannsville (New York)

Mannsville New York estatuko herri bat da. Jefferson konderrian kokatua dago. 2010ean 354 biztanle zituen, 2,32 kilometro koadrotan banatuta.

## Ikus, gainera

* Jefferson konderria

## Kanpo estekak

* Datuak: Q3451748
# Mannweiler-Cölln

Mannweiler-Cölln Alemaniako udalerria da. Renania-Palatinatua estatuan kokatuta dago, [[Donnersberg barrutia|Donnersberg]] barrutian. 2014an 426 biztanle zituen 4,9 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q565365
* Multimedia: Mannweiler-Cölln / Q565365
# Manns Harbor (Ipar Carolina)

Manns Harbor Ameriketako Estatu Batuetako erroldak esleitutako leku bat da. Dare konderrian dago, Ipar Carolina estatuan. 790 biztanle ditu, 10,611546 kilometro koadroko azaleran banatuta.

## Ikus, gainera

* Dare konderria

## Kanpo estekak

* Datuak: Q3473927
* Multimedia: Manns Harbor, North Carolina / Q3473927
# Mannsville (Oklahoma)

Mannsville Oklahomako herri bat da. Johnston konderrian kokatua dago. 2010ean 863 biztanle zituen, 8,44 kilometro koadrotan banatuta.

## Ikus, gainera

* Johnston konderria

## Kanpo estekak

* Datuak: Q2175630
# Liszki udalerria

Liszki Poloniako Polonia Txikiko voivoderriko landa-udalerri bat da, Krakovia barrutian kokatuta. 72,07 km²ko azalera du eta 2017ko datuen arabera 16994 biztanle zituen.

## Kanpo estekak

* Udalaren webgunea
* Datuak: Q2461010
* Multimedia: Gmina Liszki / Q2461010
ieaPolonia Txikiko voivoderriko udalerriak :
# Lita de Ranitz

Willemine Elisabeth Edzardine (Lita) de Ranitz (Haga, Herbehereak, 1876ko martxoaren 4a – Amsterdam, Herbehereak, 1960ko uztailaren 21a) arte bildumagile herbeheretarra izan zen. Bere panpina-etxeen bilduma Hagako Museo Historikoan dago gaur egun.

## Bizitza

1876an jaio zen Hagan, Sebastiaan Mattheus Sigismund de Ranitz eta Hermanne Louise Christine Thomassen à Thuessink van der Hoopen familian. Txikitan hasi zen panpina-etxeen bilduma biltzen, eta helduaroan gehitzen jarraitu zuen bere bidaietan zehar eta eskulangileei elementu bereziak enkargatuz.
1910ean eta 1911n Lita de Ranitzek erakutsi zuen bere panpina-etxerik landuena, eta Emma erregina izan zen ikuskizunera joandako gonbidatuen artean.
Willem Bastiaan Tholen artistarekin ezkondu zen 1919an, bere bigarren emaztea zelarik. Bere senarrak eta beste artista batzuek margolan txikiak egin zituzten bildumarako. Bere ahizpa Annak alfonbra eta gortina txikiak brodatu zituen ekarpena egiteko.
1931n alargundu zen. 1960an hil zen Amsterdamen. Bilduma Hagako Jantzien Museoari eman zioten, eta 1984aren ondoren Hagako Museo Historikoaren funtsen parte izatera pasa zen, eta 2018ko erakusketa baten ardatza izan zen.

## Erreferentziak

* ↑ (Nederlanderaz) Groot, Marjan. (2007). Vrouwen in de vormgeving in Nederland 1880-1940. 010 Publishers, 522 or. ISBN 978-90-6450-521-8..
* 1 2 (Ingelesez) «The world behind a dolls house» The Hague Online 2018/02/21.
* ↑ (Ingelesez) Scholes, Robert. (2008). «Tholen, Willem Bastiaan (1860-1931)» Modernist Journals Project.
* ↑ (Nederlanderaz) Van Lit, Robert. (2018). De poppenhuizen van jonkvrouwe Lita de Ranitz. Haags Historisch Museum ISBN 978-90-6216-797-5..
* ↑ (Nederlanderaz) «Willem Bastiaan Tholen» Kunsthandel A.H. Bies.
* ↑ (Ingelesez) Den, Kate. «The World Behind a Doll's House at the Historisch Museum, The Hague» ArtsTalk Magazine 2018/02/21.

## Kanpo estekak

* Datuak: Q1813409
# Litaneutis

Litaneutis Yponomeutidae familiako tximeleta genero bat da. Bere espezie tipoa Litaneutis sacrifica da.

## Espezieak

| Espeziea | Irudia | Egoera |
| Litaneutis sacrifica | | daturik gabe |

## Kanpo estekak

* Datuak: Q13582473
* Multimedia: Litaneutis / Q13582473
# Liswerry

Liswerry, galesez: Llyswyry, Galesko Newport hiriko hautes-barruti eta komunitate bat da.

## Kanpo estekak

* Datuak: Q6647291
* Multimedia: Liswerry / Q6647291
# Litago

Litago Zaragozako probintziako udalerria da, Aragoin, Espainia. 2008an 184 biztanle zituen 12,03 kilometro koadroko azaleran. Tarazona eta Moncayo eskualdean dago.
Litago Moncayo mediaren ondoan dago eta Tarazonatik 15 kilometrotara gutxi gorabehera.

## Kanpo estekak

* Datuak: Q1628460
* Multimedia: Litago / Q1628460
# Lita Tiraboschi

Lita Tiraboschi (Buenos Aires, Argentina, 1917ko martxoaren 24a – Ibidem, 1972ko otsailaren 28a) argentinar igerilaria, gorputz-hezkuntzako irakaslea eta idazlea izan zen.

## Biografia

Lehen urteak Mar del Platan bizi izan zituen eta gero bigarren mailako ikasketak Estatu Batuetan egin zituen, New Londongo Colby-Sawyer Collegen (New Hampshire).

## Lan ibilbidea
### Irakasle

1937an Buenos Airesera itzuli zen Gorputz Hezkuntzako Institutu Nazionalean Gorputz Hezkuntzako irakasle lanean aritu zen Señoritas Lizeo Nazionalean, 4. mailan.

### Igerilari
#### Río de la Platako bidegurutzea

1943ko apirilaren 22an Río de La Plata zeharkatu zuen igeri Colonia del Sacramentotik (Uruguay) Punta Lararaino (Argentina), 29:15eko denbora behar izan zuen. Balentria hori egiten, bigarren emakumea eta bosgarren pertsona bihurtu zen, Lilian Harrison, Luis Garramendy, Olindo Riquelme eta Vicente Arenaren atzetik. Haren entrenatzailea Enrique Tiraboschi izan zen, aita, 1920an zeharbidea egin eta 5 km-ra bakarrik geratu zen igerilaria.

#### Nahuel Huapi lakua

1943ko abenduaren 27an, Lita Tiraboschi eta Eric Grim senarra Nahuel Huapi lakuko uretara jaurti ziren 13:00etan, 2. kilometrotik hasita. Bost kilometro egin zituzten —ordu bat eta berrogei— senarrari kalanbreak eman zion arte, eta, beraz, saialdia bertan behera utzi behar izan zuten.

### Aconcagua muinoa

1944an, Aconcaguako gailurrera (6959 m) ekialdetik iristen saiatu zen espedizio bateko kide izan zen. Eric Grim senarrarekin batera 6600 metroraino iritsi zen, eta ekaitz baten ondorioz jaisten hastea erabaki zuten. Espedizioko lau lagun hil ziren zeharbide horretan, Juan Jorge Link eta haren emazte Adriana Bance barne.

### Idazle

1950eko hamarkadatik aurrera, musikari buruzko haur-literatura idazten hasi zen.
1967an, Espainiako Lazarillo saria irabazi zuen Historia del gato que vino con Solís liburuarekin. XVII. mendeko katu abenturazale baten gorabeherei buruzko eleberria da, eta ondorengoetako batek gaztelania garaikidera itzuli zuen.

### Argitaratutako liburuak

* Cuentos Argentinos (junto a Syria Poletti)
* La historia del gato que vino con Solís
* El movimiento inducido en el niño pequeño

## Heriotza

1972ko otsailaren 28an hil zen bere jaioterrian.

## Sariak eta aintzatespenak

* 1967an Espainiako Lazarillo saria irabazi zuen Historia del gato que vino con Solís liburuarekin.

## Erreferentziak

* 1 2 3 4 5 6 «Detalle del autor - Lita Tiraboschi de Grimm» Ministerio de Cultura y Deporte de España.
* ↑ «Solo Swim» ACNRP - Asociación de Cruce a Nado del Río de la Plata.
* ↑ "Italian Swimmer Remains in Water 24 Hours 2 Minutes", The New York Times, 10 de febrero de 1920. Consultado el 7 de agosto de 2010.
* ↑ «Tragedias y proezas en el Nahuel y Limay» Diario Río Negro 16 de diciembre de 2001.
* ↑ «En Patagonia» En Patagonia, pág.10 2005.
* 1 2 «Lista de premiados del Premio Lazarillo» OEPLI - Organización Española para el Libro Infantil y Juvenil.

## Kanpo estekak

* Datuak: Q108791272
# Margaret Satupai

Margaret Satupai (Samoa, 1992ko uztailaren 9a) samoar atleta da. Pisu eta disko jaurtiketa kirol-diziplinatan aritzen da.

## Bizitza

Tasele Margaret Iva Satupai 1992ko uztailaren 9an jaio zen Samoan. Melbournen hazi zen. Han Oakleigh Little Athletics kirol-elkartean aritu zen. 2008an Bydgoszczeko Munduko Junior Txapleketan parte hartu zuen.
2010ean pisu jaurtiketako brontzezko domina lortu zuen Commonwealtheko Jokoetan.

## Kanpo estekak

* Datuak: Q11768652
* Multimedia: Margaret Satupai / Q11768652
# Margaret Satterthwaite

Margaret Lockwood Satterthwaite (AEB, 1969) 2023ko urtarrilaren 1etik aurrera Epaile eta legelarien independentziaren gaineko Kontalari Berezia.

## Biografia

Literaturan lizentziatua (1990), New Yorkeko Lang Collegen eta Literaturan Masterra Kaliforniako Unibertsitatean (1995) eta Juris Doctor New Yorkeko Zuzenbide Unibertsitate Eskolan (1999). Zuzenbide Klinikoko irakaslea da New Yorkeko Zuzenbideko Unibertsitate Eskolan, Robert eta Helen Bernstein Giza Eskubideen Institutuko Fakultateko Zuzendaria eta Giza Eskubideen eta Justizia Globalaren Zentroko zuzendarikide fakultatiboa. Aurretik, Melbourneko Unibertsitatean ere aritu da. NBE Emakumeak zein Nazioarteko Justizia Auzitegian kargu juridikoak izan ditu, baita Abokatuen Giza Eskubideen Batzordea, AEBetako Apelazio Auzitegia, Haitiko Egia Nazionala eta Justizia Batzordea eta Amnistia Internazionalean ere.
2022an, Nazio Batuen Giza Eskubideen Kontseiluaren 51. batzarrean Epaile eta legelarien independentziaren gaineko Kontalari Berezia izendatu zuten, Diego García-Sayan ordezkatzeko, karguan 2023ko urtarrilaren 1ean hasiko da.

## Argitalpenak

* The Struggle for Human Rights: Essays in Honour of Philip Alston (Oxford University Press, 2021) (ed. with Nehal Bhuta, Florian Hoffmann, Sarah Knuckey and Frédéric Mégret).
* "Trauma, Depression, and Burnout in the Human Rights Field: Identifying Barriers to Resilient Advocacy," 49 Colum. Hum. Rts. L. Rev. 267 (2018) (with Sarah Knuckey and Adam Brown).
* "Coding Personal Integrity Rights: Assessing Standards-Based Measures Against Human Rights Law and Practice," 48 N.Y.U. J. Int'l L. & Pol. 513 (2016)
* "The Trust in Indicators: Measuring Human Rights," 27 Berkeley J. Int’l L. 256 (2009) (with AnnJanette Rosga)
* "Rendered Meaningless: Extraordinary Rendition and the Rule of Law," 75 Geo. Wash. L. Rev. 1333 (2007)

## Sariak eta Aitortzak

* 2014an, Legal Teaching Award (NYU School of Law Almni Association).
* 2011n, Podell Distinguished Teaching Award (NYU School of Law).
* 2009an, Pioneer of Justice and Equality for Women and the Law Award (Women’s Association of Law Students, Pace University School of Law).

## Erreferentziak

* 1 2 3 4 «Margaret L. Satterthwaite - Overview | NYU School of Law» its.law.nyu.edu (Noiz kontsultatua: 2022-10-07).
* ↑ (Ingelesez) Report of the Consultative Group to the President of the Human Rights Council relating to the vacancies of mandate holders to be appointed at the fifty-first session of the Human Rights Council Mandates on internally displaced persons, independence of judges and lawyers and arbitrary detention. .
* ↑ Alston, Philip, ed. (2021). The struggle for human rights: essays in honour of Philip Alston. (First edition. argitaraldia) Oxford University Press ISBN 978-0-19-886806-4. (Noiz kontsultatua: 2022-10-07).

## Kanpo estekak

* Datuak: Q92707323
* Multimedia: Margaret Satterthwaite / Q92707323
# Margaret Sullavan

Margaret Brooke Sullavan (1909ko maiatzaren 16a - 1960ko urtarrilaren 1a) aktore estatubatuarra izan zen. 1929an ekin zion lanari, eta 1933an John M. Stahl zuzendariak haren zinemarako lehen lanean zuzendu zuen (Only Yesterday). Antzerkia zinema baino gustukoago izan zuen, eta 16 filmetan baino ez zuen jardun.

## Filmografia

| Urtea | Izenburua | Pertsonaia |
| 1933 | Only Yesterday | Mary Lane |
| 1934 | Little Man, What Now? | Emma "Lämmchen" Pinneberg |
| 1935 | The Good Fairy | Luisa "Lu" Ginglebusher |
| 1935 | So Red the Rose | Valette Bedford |
| 1936 | Next Time We Love | Cicely Tyler |
| 1936 | The Moon's Our Home | Cherry Chester/Sarah Brown |
| 1938 | Three Comrades | Patricia "Pat" Hollmann |
| 1938 | The Shopworn Angel | Daisy Heath |
| 1938 | The Shining Hour | Judy Linden |
| 1940 | The Shop Around the Corner | Klara Novak |
| 1940 | The Mortal Storm | Freya Roth |
| 1941 | Back Street | Ray Smith |
| 1941 | So Ends Our Night | Ruth Holland |
| 1941 | Appointment for Love | Dr. Jane Alexander |
| 1943 | Cry 'Havoc' | Lt. Mary Smith |
| 1950 | No Sad Songs for Me | Mary Scott |

## Kanpo estekak

* Margaret Sullavan IMDB atarian
* Testuak Margaret Sullavanen gainean
* Datuak: Q238036
* Multimedia: Margaret Sullavan / Q238036
# Léocadie Hersent-Penquer

Alexandrine Françoise Éloïse Léocadie Hersent-Penquer, Léocadie Salaün-Penquer edo Mme Auguste Salaün-Penquer izenez ere ezaguna, (Lannilis, 1817ko otsailaren 14a – Brest, 1889ko abenduaren 19a) bretainiar poeta eta antzerkigilea izan zen, frantsesez idatzi zuena.

## Bizitza

François Michel Denis Auguste Hersent eta Marie Sophie Munierren alaba, Kerouartz gazteluan jaio zen 1817an.
1842an Victor Burle tenientearekin ezkondu zen, baina 1849an alargundu zen. 1851ko irailaren 15ean Auguste Salaün-Penquerrekin ezkondu zen. Bi seme-alaba izan zituen, Yves eta Marie, baina semea umetan hil zen. Bigarekin senarrarekin batera, Bresteko Arte Ederren Museoa sortu zuen 1875ean. Bai Léocadie bai bere senarra Bresteko Elkarte Akademikoko ohorezko kideak ziren.
1882an berriro alargundu, bizitza sozialetik urrun geratu eta familiari dedikatu zen.
Bresten hil zen 1889ko abenduaren 19an, 71 urte zituela. Bresteko Elkarte Akademikoko presidenteak Hersent-Penquerren hileta-laudorioa egin zuen.

## Idazle ibilbidea

1862an lehen liburua argitaratu zuen, Les chants du foyer. Hiru zatiz osatutako bilduma da: neska gaztea, emakume gaztea eta ama gaztea. 1869an Velléda idatzi zuen, Raz puntako emakume druidari buruzko poema epikoa.

## Lanak
### Poesia

* Les chants du foyer (1862)
* Révélations poétiques (1864)
* À propos des arbres du Luxembourg (1866)
* Velléda (1869)
* Le paradis retrouvé (1869)
* La payse : conte breton (1888)
* Mes nuits (1891, hil ostekoa)

### Antzezlanak

* Marcelline (1870)
* Syndoryx : le barde de Penmarc'h (1870)
* L'œillet rose (1874)

## Erreferentziak

* 1 2 (Frantsesez) «Léocadie Hersent épouse Penquer, femme de lettres» Nouvelles Branches (Noiz kontsultatua: 2024-06-06).
* 1 2 (Frantsesez) Rousse, Joseph. (1895). La poésie bretonne au XIXe siécle: Ouvrage ornè de 23 portraits. P. Lethielleux, 261 or. (Noiz kontsultatua: 2024-06-06).
* 1 2 (Frantsesez) «Brest : Léocadie Hersent-Penquer, muse bretonne» Actu (Noiz kontsultatua: 2019-12-11).
* ↑ (Frantsesez) «Faire-part de décès de Madame Léocadie Vabre-Hersent, veuve de Monsieur Victor Burle, épouse de feu Monsieur le Docteur Auguste Penquer (19 décembre 1889)» Archives ville de Brest jatorrizkotik artxibatua (artxibatze data: 2024-02-24) (Noiz kontsultatua: 2024-06-06).
* ↑ (Frantsesez) Bulletin de la Société académique de Brest: Reconnue d'utilité publique. Société académique de Brest, 364 or. (Noiz kontsultatua: 2024-06-06).
* ↑ (Frantsesez) «Nécrologie» Bulletin de la Société académique de Brest: Reconnue d'utilité publique (Société académique de Brest): 342-345. (Noiz kontsultatua: 2024-06-06).
* ↑ (Frantsesez) Pairel, Gaëlle; Roy, Geneviève; Thomas, Claude. (2021). Femmes de lettres en Bretagne. ISBN 979-10-97465-02-5..

## Kanpo estekak

* Datuak: Q1879387
* Multimedia: Léocadie Hersent-Penquer / Q1879387
# Léon: The Professional

Léon: The Professional (frantsesez León edota Le Professionnel; euskaraz: «Léon: Profesionala») 1994ko Luc Besson frantziar zinema zuzendari eta gidoigileak zuzendu eta idatzitako drama eta thriller film bat da. Jean Reno, Gary Oldman, Natalie Portman eta Danny Aiello aktoreek antzeztu zuten.

## Sinopsia

Oharra: Atal honek istorio osoa edo amaiera argitzen du.
Léon (Jean Reno) soldatapeko hiltzaile profesionala erosketa batzuk egiten ari den unean Mathilda (Natalie Portman) izeneko neskato bati bizia salbatzean arazotans artuko da, New Yorkeko Drogaren Aurkako Saileko poliziek neskatoaren etxea tirokatu eta haren senide guztiak sarraskitu baititu. Polizia hauen buruzagia Norman Stansfield da (Gary Oldman). Mathildak Léoni hark jarduten duen lanbidea irakas diezaion eskatuko dio: hasierako zalantzen ondoren, Léonek baiezkoa emango dio. Baina filma aurrera doan heinean, neskatoa bere salbatzailea den hiltzaileaz maitemindu eta bere senideetatik maite zuen kide bakarra zen anai txikiaren heriotza mendekatzea erabakitzen duenean drama bat bilakatuko da.

## Aktoreak

* Jean Reno: Leone "Léon" Montana
* Gary Oldman: Norman Stansfield
* Natalie Portman: Mathilda Lando
* Danny Aiello: Tony
* Michael Badalucco: Mathildaren aita
* Ellen Greene: Mathildaren ama ordea
* Peter Appel: Malky
* Elizabeth Regen: Mathildaren ahizpa
* Maïwenn: Neska Ilehoria

## Kanpo estekak

* Datuak: Q484675
* Multimedia: Léon: The Professional / Q484675
# Léon Augustin Lhermitte

Léon Augustin Lhermitte (Mont-Saint-Père, 1844ko uztailaren 31 – Paris, 1925eko uztailaren 28a) frantziar margolaria izan zen.
Lecoq de Boisbaudranen ikaslea izan zen eta errekonozimendua irabazi zuen 1864ko Parisko Aretoan erakusketa egin ondoren. Margolari naturalista izan zen, eta nekazariekin lan egindako landa-eszenengatik nabarmendu zen. Pastelaren erabilera berritzailea egin zuen.

## Iruditegia

* Procession near Ploumanach
* La Moisson (Salon de 1874) Musée des Beaux-Arts de Carcassonne
* Marché lieu de Ploudalmézeau, Bretagne (1877), huile sur toile, Londres, Victoria and Albert Museum.
* La Paye des moissonneurs (1882), Paris, musée d'Orsay.
* Le Vin (1885), musée des Beaux-Arts de Reims.
* Les Glaneuses (1887), Philadelphia Museum of Art.
* La Fenaison (1887), Amsterdam, Van Gogh Museum.
* Leçon sur l’aluminium (1890), Paris, Sorbonne.
* Le Port de Granville, le soir (1892), Hanovre, musée de Basse-Saxe.
* L'Ami des humbles (Le Souper à Emmaüs) (1892), musée des Beaux-Arts de Boston.
* Femmes à la source (1903), Mexico, musée Soumaya.
* Paysanne se reposant (1903), Cincinnati Art Museum.
* Les Glaneuses (1920), Tokyo, musée national de l'Art occidental.
* Femme avec un nourrisson et deux enfants, musée d'Art de Saint-Louis.

## Kanpo estekak

* Datuak: Q2756381
* Multimedia: Léon Augustin Lhermitte / Q2756381
# Léon-Paul Fargue

Léon-Paul Fargue (Paris, 1876ko martxoaren 4a - ib., 1947ko azaroaren 24a) frantses olerkaria izan zen. Mallarméren jarraitzailea zen. Verlaine, Jammes eta Laforgueren bideari jarraituz, lirikotasun neurtu batean azaldu zituen bere fantasia, oroitzapenarekiko leialtasuna eta tristura, prosazko poemetan edo bertso askeetan (Tancrède, 1895; Poèmes, 1912; Pour la musique, 1914). Ohiko ez diren irudiz betetako hizkuntza oparoa erabili zuen; bere sorterriari kantatu zion (D´après Paris, 1932; Le Piéton de Paris, 1939) eta Parisko gizartea, artistak eta eskulangileak goraipatu zituen bere kroniketan (Haute Solitude, 1941; Refuges, 1942; Lanterne magique, 1944; Méandres, 1947; Portraits de famille, 1947).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q599801
* Multimedia: Léon-Paul Fargue / Q599801